Σεβίλλη ΦΚ

Η Σεβίλλη Π.Ο. (ισπανικά: Sevilla FC, ) είναι ποδοσφαιρικός σύλλογος στην Σεβίλλη της Ισπανίας. Ιδρύθηκε στις 25 Ιανουαρίου 1890. Αποτελεί το παλαιότερο αμιγώς ποδοσφαιρικό σωματείο της Ισπανίας. Αγωνίζεται στην κορυφαία κατηγορία της Ισπανίας, την Λα Λίγα. 

Η Σεβίλλη είναι η πιο επιτυχημένη ομάδα της Ανδαλουσίας, έχοντας στο παλμαρέ της ένα Πρωτάθλημα Ισπανίας, πέντε Κύπελλα Ισπανίας, το ρεκόρ των εφτά ΟΥΕΦΑ Γιουρόπα Λιγκ, ένα Ισπανικό Σουπερ Καπ και ένα Ευρωπαϊκό Σούπερ Καπ.

Η Σεβίλλη διατηρεί μεγάλη αντιπαλότητα με την Ρεάλ Μπέτις. Οι αναμετρήσεις των δύο ομάδων είναι από τις σπουδαιότερες στην Ισπανία και ονομάζονται Σεβιγιάνικο Ντέρμπι (Derbi sevillano). Η Σεβίλλη μετρά 60 νίκες έναντι 38 νικών της Μπέτις.

 Ιστορία 
Το ποδόσφαιρο στην Σεβίλλη, εισήχθη στα τέλη του 19ου αιώνα, οφειλόμενη στην αυξημένη παρουσία Βρετανών διευθυντών ή και ιδιοκτητών βιομηχανιών και κατασκευαστικών εταιριών, στην πρωτεύουσα της Ανδαλουσίας.  Η «Σεβίγια Φούτμπολ Κλουμπ» (Sevilla Foot-ball Club) ιδρύθηκε στις 25 Ιανουαρίου 1980 στη συνοικία Νεβιόν από μία νεανική παρέα βρετανών και ντόπιων, με πρωτοβουλία του σκωτσέζου διπλωμάτη Έντουαρντ Τζόνσον, που υπηρετούσε ως υποπρόξενος της Μεγάλης Βρετανίας στη Σεβίλλη και διατέλεσε και πρώτος πρόεδρος της νεοσύστατης ομάδας.  Οι λεπτομέρειες της ίδρυσης της ομάδας, διέρρευσαν για πρώτη φορά στον Σκωτσέζικο τύπο και συγκεκριμένα στην τοπική εφημερίδα "The Courier" (Dundee), στις 17 Μαρτίου του 1890. 

Η «Σεβίγια Φούτμπολ Κλουμπ» (Sevilla Fútbol Club) απέκτησε νομική υπόσταση στις 14 Οκτωβρίου 1905, αλλά τον πρώτο επίσημο αγώνα της τoν έδωσε το 1908 με την Ουέλβα. Το 1914 κατέκτησε το πρώτο της τρόπαιο που ήταν το κύπελλο Σεβίλλης, ενώ το 1935 κατέκτησε το πρώτο της κύπελλο Ισπανίας νικώντας στον τελικό την Σαμπατέλ με 3–0. Το 1946 κατέκτησε το μοναδικό της πρωτάθλημα Ισπανίας ενώ έχει κατακτήσει εφτά φορές το Κύπελλο ΟΥΕΦΑ όντας η πολυνίκης του θεσμού.

 Στάδιο Ραμόν Σάντσες Πιθχουάν 
Η έδρα της Σεβίλλης είναι το στάδιο «Ραμόν Σάντσες Πιθχουάν». Στο συγκεκριμένο στάδιο, το 1986, πραγματοποιήθηκε ο τελικός του Κυπέλλου Πρωταθλητριών μεταξύ της Στεάουα Βουκουρεστίου και της Μπαρτσελόνα, και το 1982 ο ημιτελικός του Παγκόσμιου Κυπέλλου μεταξύ Γερμανίας και Γαλλίας.

Το στάδιο περιλαμβάνει ένα μοναδικό μύθο: η ισπανική εθνική ομάδα δεν έχει χάσει ποτέ σε παιχνίδι εναντίον άλλης εθνικής ομάδας σε αυτό το γήπεδο. Στις ευρωπαϊκές διοργανώσεις, η Σεβίλλη έχει χάσει μόνο δύο φορές στο γήπεδό της, μία φορά από την Άλκμααρ στους ομίλους του Κυπέλλου ΟΥΕΦΑ την περίοδο 2006–07, καθώς και μία φορά με την ΤΣΣΚΑ Μόσχας στο Τσάμπιονς Λιγκ την περίοδο 2009–10. 

Έχει χωρητικότητα 45.500 θεατών και χτίστηκε το 1957. Αντικατέστησε το στάδιο Νερβιόν. Το γήπεδο είναι γνωστό με το ψευδώνυμο «Λα Μπομπονέρα» (La Bombonera, εναλλακτική ονομασία του Estadio Alberto J. Armando, το οποίο αποτελεί έδρα της Μπόκα Τζούνιορς), ή «Λα Μπομπονέρα ντε Νερβιόν» (La Bombonera de Nervión), καθώς το γήπεδο βρίσκεται στη συνοικία Νερβιόν.

 Τίτλοι 
Πρωτάθλημα Ισπανίας (1) : 1946
Κύπελλα Ισπανίας (5) : 1935, 1939, 1948, 2007, 2010
Γιουρόπα Λιγκ (7) : 2006, 2007, 2014, 2015, 2016, 2020, 2023
Σούπερ Καπ Ισπανίας (1) : 2007
Σούπερ Καπ Ευρώπης (1) : 2006

 Παραπομπές 

 Εξωτερικοί σύνδεσμοι 


Σεβίλη
Σεβίλη
Κατηγορία:Ιδρύσεις ποδοσφαιρικών ομάδων το 1905

Κατηγορία:Σεβίλλη
Κατηγορία:Ιδρύσεις ποδοσφαιρικών ομάδων το 1890